ตอนนี้กระดูกนิ้วเท้าหักและรักษาด้วยการใส่เฝือกดามแต่ไม่ได้ใส่ครอบทั้งหมด จะใช้เวลากี่วันถึงจะถอดเผือกออกได้คะ และกี่วันถึงจะหาย
สวัสดีค่ะ กระดูกนิ้วเท้านั้นจัดเป็นกระดูกขนาดเล็ก การดามหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ศัลยแพทย์จะดูลักษณะและตำแหน่งที่หัก ว่าหักหรือเคลื่อนมากจนต้องเข้าไปผ่าตัดแก้ไขหรือไม่ ถ้าไม่ ส่วนใหญ่จะใช้วิธีดามเอาไว้ให้เข้าที่อยู่ประมาณ 2-4 อาทิตย์ หรือนานกว่านั้นขึ้นกับบุคคลและการปฏิบัติตัว หลังจากนั้นแพทย์จะทำการเอ็กซเรย์ซ้ำว่ากระดูกเริ่มมีการติดหรือเชื่อมกันหรือไม่แนะนำกลับไปติดตามอาการตามนัด แพทย์อาจจะเอ็กซเรย์ดูก่อนว่าเข้าที่หรือยัง ก่อนจะทำการถอดเฝือกให้ค่ะโดยในขณะเข้าเฝือกควรอยู่นิ่งๆไม่ขยับเพื่อให้กระดูกกลับมาเชื่อมต่อกัน พอเอาเฝือกออกช่วงแรกๆอาจจะยังมีกล้ามเนื้อติด ขยับได้ยากจากการไม่ได้ใช้งานอยู่ ควรค่อยๆฝึกยืดเหยียดกล้ามเนื้อและขยับข้อบริเวณนั้น รับประทานยาแก้ปวด ยาแก้อักเสบได้หากปวดมาก และให้ใช้น้ำแข็งประคบได้หากมีอาการบวมเกิดขึ้น